Source: http://www.bihon.ro/csm-watersports-oradea-campioana-la-polo-copii/1325369
Timestamp: 2017-12-15 22:00:45+00:00

Document:
CSM Watersports Oradea, campioană la polo copii - BIHON
CSM Watersports Oradea, campioană la polo copii
18. august 2013 19:51
Cupa FR Polo pentru copii (născuţi în anii 2000-2001) s-a încheiat cu victoria echipei CSM Watersports Oradea, care s-a situat pe locul I, adjudecându-şi trofeul echivalent cu titlul de campioană naţională a ediţiei.
Echipa orădeană, pregătită de antrenorii Cosmin Goina şi Liviu Garofeanu, a dominat cu autoritate competiţia. După ce şi-au învins toate adversarele la primul turneu final, orădenii au înregistrat cinci victorii şi un singur eşec la al doilea turneu final, disputat la Bucureşti, asigurându-şi clasarea pe primul loc încă dinaintea ultimei etape. Dar iată rezultatele echipei noastre: 8-3 cu Viitorul Cluj-Napoca, 16-5 cu Colegiul „Emil Racoviţă” Bucureşti, 12-3 cu Triumf, 14-7 cu CSŞ nr. 3, 6-1 cu Dinamo şi 7-8 cu CSŞ I Bucureşti. Ultima partidă, cea dintre CSŞ nr. 1 şi CSM Watersports, echivalentă cu un derby al turneului, nu a mai avut nicio miză, deoarece orădenii aveau un avans de cinci puncte înaintea meciului. Podiumul final al competiţiei a fost următorul: 1. CSM Watersports Oradea, 33 puncte; 2. CSŞ nr. 1 Bucureşti, 31 puncte; 3. Triumf Bucureşti, 28 puncte.
Antrenorii Cosmin Goina şi Liviu Garofeanu au avut la dispoziţie următorul lot de jucători: Şerban Abrudan – portar; Czenk Ferenc, Alex Ihoş, Casian Bara, Andrei Buda, Cezar Stoica, Rareş Mateiaş, Cosmin Laza, Alex Murg, Tudor Anton, Majoros Egon, Dominic Sava, Darius Popa, Răzvan Crişan, Flavius Stasac, Nichita Ilisie, Adrian Ţura, Raul Corbuţ, Tudor Meşter, Cristian Barna.
Prin acest succes, poloul orădean îşi trece în cont un nou titlu naţional în acest an, după cele înregistrate la seniori cu CSM Digi şi la juniori I cu CS Crişul. Crişul a mai obţinut medaliile de bronz la juniori II şi se află foarte aproape de titlul de campioni la juniori III, unde este lideră detaşată în clasament după primul turneu final.
Taguri: campioana, copii, CSM Watersports Oradea, Cupa FR Polo pentru copii, oradea, polo

References: CSM 
 CSM 
 CSM 
 CSM 
 CSM 
 CSM